Nicklaus

> *“I am good, I am evil, I am solace, I am chaos, I am human, and that's all I've ever wanted to be...”*
>
>

## Megnevezések

### Becenevek

* Nick
* Klaus (by Tsukisa)
* Seijirou-san
* Nickyfiú/Nickyboy (by Deathbreeze)
* Cukrosbácsi (by Natalie)

## Megjelenés

### Szemszín

Heterokrómia* jobb szeme arany
* bal szeme vörös

## Szakmai

### Foglalkozás

• Yakuza➔ A Sumiyoshi-Rengo feje.

• Déva

➔ Tokyo harmadik vezetője.

## Kapcsolatok

### Csoportok

* Sumiyoshi-Rengo
* Tokyo Shitennou

### Rokonok

Seijirou Takumi (apa) (elhunyt)(Seijirou) Rika (anya) (elhunyt)

## Történet

Nem egyszerű az élet, ha az ember egy olyan szervezetbe születik mint a maffia, főleg akkor nem, ha az illető apja még egy nagy hatalmú család feje is. Akihiko is egy ilyen családba született első és egyetlen gyermekként huszonhét évvel ezelőtt Japánban.

Családja sosem szűkölködött ennek ellenére Akihiko-t úgy nevelték hogy megbecsülje amit kap és képes legyen értékelni a dolgokat, hogy ne mindent pénzben mérjen és hogy a becsület mindennél fontosabb, de mivel apja nevelte fel elég zűrös élete volt. Mindig is a vérében volt az erőszak ezért nem voltak barátai, olyanok legalábbis, akik valóban szerették volna őt. Gyerekkorában sokszor terrorizált más gyerekeket ezért elég sokszor került bajba és kellett iskolát váltania hogy megmeneküljön a kicsapás elől ami a család számára is kellemetlen lett volna. Bár tanult önvédelmet, különböző harcművészeteket, íjjal és nyíllal való célzást és katana használatot egyik sem segített ekkoriban még a dühkezelésben. Különböző szolgálók és dadusok foglalkoztak vele és fizettek le más családokat hogy Akihiko ne egyedül, társaság nélkül nőjön fel, de ő sem volt hülye. Érezte a megvetést, a félelmet a többiekben amit viselkedése és apja pozíciója is kiváltott. Ahogy cseperedett elkezdett ő is pénzzel foglalkozni. Átvette a szolgálók munkáját és barátokat "vásárolt" magának ezek után persze ő lett az osztály kis kedvence akit szeretnek, mert pénze van és nem másra hanem rájuk költi. Ez így ment három éven keresztül míg ugyebár tizenöt évesen meg nem örökölte apja helyét.

Miután átvette az irányítást és belevágott a középiskolások életébe személyisége nagyban megváltozott. Az a gyerekes és folyton erőszakos énje egyszer csak eltűnt, ez talán a felelősségnek köszönhető, és egy, mindenki orra alá borsot törő, más barátnőjét lenyúló, sunyi módba váltott. Próbálta életét igazgatni ami nem volt könnyű. Mivel nem volt képes kiadni a gőzt éjszakánként rohamok jöttek rá amolyan *Ördögűző* stílusban így végül a család egy jó barátja kezdett neki tanítani fegyver használatot. Az edzések során képes volt levezetni a felgyülemlett feszültséget és beállt egy rendszer ami kordában tudta őt tartani. Megtanult bánni a lőfegyverek különböző fajtáival és már a katana-t is kiválóan, profi módon forgatja. A rohamok elmúltak és végre egy kiegyensúlyozott vezető állt a Sumiyoshi-Rengo élén akinek nagy tervei voltak a szervezettel és Tokyo-val, ám ezeket a terveket húsz éves kora előtt nem akarta megvalósítani hisz ő is élni szeretett volna egy kicsit. A tervek előtt szándékában állt megházasodni és legalább egy trónörököst nemzeni....

...de ez sajnos nem úgy jött össze ahogy szerette volna. Sem a szerelem, sem a siker nem talált rá egészen huszonhárom éves koráig. Addig csak meghúzva magát élt nyugodtan, nem feltűnést keltve és a háttérből irányítva a dolgokat. Leérettségizett és lediplomázott időtöltésképpen. Szeretett volna olyan boldog lenni mint ahogy apja volt édesanyjával éveken keresztül....

....és végül sikerült is, de csak egy rövid időre. Egy családi összejövetelen találkozott először Yuriko Kuroha-val. Kiderült hogy mikor kicsik voltak sokszor játszottak együtt, de Yuriko és a családja vidékre költözött és végül megszakadt a két család kapcsolata egymással. Megismerkedésük után hónapokig randevúztak és végül karácsonykor eljegyezték egymást, de a boldogság nem tartott tovább az év végénél. A Seijirou családnak sok haragosa volt már Takumi idejében is és látva hogy Akihiko élete milyen szépen folyik a saját medrében ellenségei nem hagyhatták annyiban. Egy fogadásra tartottak mikor rajtuk csaptak és bár Akihiko minden támadójukkal végzett -ez volt az első komoly megmozdulása-, Yuriko-t az egyik kósza golyó, amit a fiúnak szántak eltalálta és a karjai között vérzett el a lány. Ezek után nem kívánt szerelembe esni és a következő két évben nem is történt meg. Bár bosszút állt szerelme gyilkosain sokszor volt rémálma és ereje a zaklatottság miatt újra kontrollálhatatlanná vált így gyógyszert kezdett szedni.

A gyógyszer hatására a rémálmok elmaradoztak és végül megszűntek de volt egy apró, nem várt mellékhatása: jobb szeme rubintvörös maradt és ez ellen már semmit sem képes tenni.

Azóta már három év is eltelt. Nevet változtatott és "új" életet kezdett, belecsapott a yakuza élet sűrűjébe ha lehet így fogalmazni és engedett vérének is. Öldöklések, hatalomvágy, mások irányítása, az apja most biztos büszke lenne rá hogy nem hozott szégyent a Seijirou névre, ugyanis sokan rettegik. Hogy mi a célja és a terve? Természetesen a leghatalmasabb emberré válni, na nem mintha jelenleg olyan kis hal lenne a tengerben. Megközelítőleg 10 ezer ember és 177 klán tartozik a keze alá. És ami a legfontosabb: Újra jegyben jár egy tőle majdnem 10 évvel fiatalabb lánnyal, Mika-val.

## Foglalkozás

### Smile Candy - avagy a Seijirou hagyaték

A  𝓢𝓶𝓲𝓵𝒆 𝓒𝓪𝓷𝓭𝔂 - régi nevén: Seijirou édesség gyár- messze földön híres finom, minőségi és drága csokoládéiról és cukorkáiról. A világ összes országával kapcsolatban áll kereskedelmi szinten, de nevetséges lenne ha a yakuza csak erről szólna, nem? Takumi alapította a gyárat mikor Akihiko még kicsi volt. Droggal és fegyverekkel kereskedett a különböző országokban és ezt a vonalat egy szem fia is követi. A pénzt tisztára tudják mosni, a rakomány szállítása is egyszerűbb a már jól kialakított csempész útvonalon és közben mosolyt képes csalni ártatlan emberek arcára is. Ez a megtestesült mennyország. Így már nem is kérdéses honnan van ennyi pénze.

## Család

* Rika, Akihiko Édesanyja a fiú születését követően elhunyt. Két embert leszámítva mindenki úgy tudta hogy belehalt a szülésbe, de az igazság eléggé eltér ettől a változattól. Az asszony valóban meghalt, csak épp nem a szülésnél hanem rá hónapokra. A nő egy japán démon, pontosabban oni volt, aki már taposta talán az ezret is. Az emberek sosem szerették és meg annyiszor elüldözték, de ő időről időre visszatért. Legutolsó látogatásánál szerelembe esett egy halandóval akinek végül gyermeket is szült, de ez egyben vesztét is jelentette. A fajtáját irtó démonűzők egyike vetett véget Rika életének, aki azóta a családi sírboltban fekszik örök nyugalomban.

* Apja, Takumi sok zűrt vonzott magához. Temérdek alkalommal támadtak az életére és Akihiko-ra, amit a gyermek minden alkalommal megúszott, apja viszont csak szerezte a sérüléseket. Végül mikor betöltötte a tizennegyedik életévét végre elé álltak és be avatták a család valós, titkos életébe és felkészítettek arra hogy egy éven belül ő lesz a ház vezetője. Apja súlyos beteg volt és nem adtak neki több időt, csak azt az egy évet ami alatt sikerült Akihiko-ból remek vezetőt faragni. Ma már a férfi a Seijirou sírboltban nyugszik kedvese mellett.

## Kapcsolatok

Életében még két igen fontos személy van, akik szülei elvesztése után is mellette voltak, babusgatták, vezetgették a helyes úton, társuk volt jóban és rosszban, támogatást nyújtottak a számára és ha kellett második szülőként is törődtek vele.

* Kicsinek volt egy nevelőnője, Liliana aki anyjához hasonlóan oni vérrel rendelkezik. A nő ma már házvezetőnőként tevékenykedik a Seijirou házban és Akihiko keze alá dolgozik, mindenben. Egy igen sötét titkot rejteget, amiről még maga, a ház Ura sem sejt semmit. Talán az sem véletlen hogy a nő mindig, mindent tud. Elég fiatalnak tűnő. Látszólag talán épphogy csak betöltötte a 25-t, valójában viszont az időközben felcseperedő Úr nagyanyja is lehetne (sőt, talán már 100 éves is elmúlt!).
* Nem csak Liliana-t hozta magával Rika, hanem egy komornyikot, Isao-t is aki később a Seijirou házban sofőri és mindenes teendőket látta el, és mai napig Akihiko mellett áll feltétel nélkül, még akkor is ha nem minden döntését vagy tettét tartja helyesnek. Akár csak a házvezetőnő, ő is fiatal, nagyjából 25 év körüli lehet, már ami megjelenését illeti (hisz ő sem mai darab, bőven elmúlt 100 esztendős).

## Képesség

* Hihetetlen Fizikai erő, gyorsaság és regeneráció

Az Oni-k alap képességei. Ugyan egy hegyet nem képes megmozgatni, de egy kisebb sziklával, esetleg autóval könnyedén elbánik. Mozgása gyors, olykor követhetetlenül is. Ami pedig a regenerációt illeti, ha az Oni jó fizikumú a sérülések igen gyorsan, perceken belül képesek gyógyulásnak indulni. Minél súlyosabb egy sérülés annál lassabban jön rendbe. NEM HALHATATLAN!

* Elnyelés, irányítás
* Pajzs

Kivéd minden támadást legyen az mágikus vagy fizikai. A másodperc tört része alatt maga köré tudja vonni és legalább ilyen gyorsan el is képes tüntetni. Könnyűszerrel kiterjeszti másra is, viszont ha ő kilép a pajzs alól az megszűnik és csak akkor jelenik meg újra, ha azt ő is akarja. Nem használja minden esetben ezt a képességét, csak ha nincs más módja a védekezésre.

* Kardforgatás, fegyverhasználat

## Érdekesség

* A rendőrséggel még mindig hadilábon áll, nem sikerült teljesen maga mellé állítania őket, de jó úton halad hogy nyert ügye legyen egyszer. Pénz beszél, kutya.... vau-vau.
* Első kedvese halálát követően elhagyta az Akihiko nevet és felvette helyette a Nicklaus-t így nem meglepő ha ezen a néven mutatkozik be.
* Miután jobb szemének színe megváltozott, hogy ne tűnjön fel senkinek és ő maga se kapjon vérszemet fekete szemfedőt kezdett viselni amitől csak ritkán szabadul meg.
* Bár az egyik legerősebb yakuza ház vezetője még sem rendelkezik tetoválásokkal.
* Házak, nyaralók, autók, magánrepülő és egy jacht. Mondani sem kell, ő az aki semmiben sem szenved hiányt és még híreszteli is.

## Karakterdalok

* https://youtu.be/oG2OMW5TK-k
* https://youtu.be/LKnyWaHBXsQ
* https://youtu.be/feXt2nQcE\_k
* https://youtu.be/dL-t0mKGiDY

## Magyarázat

* Oni

A japán hitvilág egy démona mely igen hasonló a nyugati világban szereplő trollokhoz és emberevő óriásokhoz. Általában mint förtelmes lény jelenik meg, éles karmokkal, bozontos hajjal és szarvakkal a feje tetején. Festményeken sokszor ábrázolják emberszerűnek. Bőrének színe elsősorban a vörös, de megannyi színben előfordulhat. Természete igen heves.

* Yakuza

Régen a szerencsejátékosok (bakutók) és az utcai árusok (tekiya) alkották a yakuza-t. Mára már a világ egyik legnagyobb, és legrégibb alvilági szervezetévé vált.

* Déva

## Galéria

**Nicklaus ismerősei**
**Dévák**Hitomi - Democrys - Yukine
**Testőrök**Kagura - Takaya
**Yakuzák**Sakiko - Kingyo - Shiba - Kamui - Miwako
**Ismerősök**Natalie